Vladimirs Iļjušins

Vladimirs Iļjušins (Владимир Сергеевич Ильюшин; dzimis , miris ) bija PSRS izmēģinātājlidotājs, Padomju Savienības Varonis, aviokonstruktora Sergeja Iļjušina dēls.

Rietumu presē bija izplatīta leģenda, ka V. Iļjušins lidojis dažas dienas pirms Jurija Gagarina. Šo baumu pirmavots bija angļu komunistu laikraksta Daily Worker (tagad Morning Star) ziņa 11. aprīlī, kuru bija sagatavojis Maskavas korespondents Deniss Ogdens (Dennis Ogden). Tajā bija rakstīts, ka slavena padomju aviokonstruktora dēls ar kosmosa kuģi "Rossija" startējis , veicis trīs apriņķojumus ar Zemi, bet bijis spiests veikt avārijas nolaišanos. Piezemējoties pilots guvis traumas, tādēļ amatpersonas viņu negribēja rādīt publikai. Viņš aizsūtīts uz Ķīnu, lai tur viņu noslēptu.Советский космический блеф Леонид Владимиров, Possev-Verlag, V. Gorachek KG, 1973 

Īstenībā Iļjušinam nav bijusi saistība ar kosmiskajiem lidojumiem, un šis stāsts ir izdomājums. Vladimirs Iļjušins 1960. gada jūnijā tiešām cieta autoavārijā. Viņam bija traumētas kājas un viņš gadu ārstējās Maskavā. 1961. gadā viņu rehabilitācijai nosūtīja uz Ķīnu, pie austrumu medicīnas speciālistiem. Deniss Ogdens dzīvoja netālu no Iļjušina dzīvokļa, un bija dzirdējis par lidotāja traumu un prombūtni Ķīnā, kā arī bija dzirdējis par PSRS gatavošanos cilvēka lidojumam kosmosā. No tā viņš izsecināja, ka Iļjušins lidojis kosmosā.

Vēlāk šīs baumas apauga ar papildu detaļām. Ziņa par to, ka pirmais cilvēks kosmosā bijis nevis Jurijs Gagarins, bet Vladimirs Iļjušins, bija tik izplatīta, ka tā tika ierakstīta pat 1964. gada Ginesa rekordu grāmatas izdevumā.Страшная тайна советской космонавтики 

 Atsauces 

 Ārējās saites 

 V. Iļjušins Padomju Savienības Varoņu mājaslapā 
 Iļjušins astronautix.com enciklopēdijā 

Kategorija:PSRS lidotāji
Kategorija:Padomju Savienības Varoņi
Kategorija:Maskavā dzimušie
Kategorija:Ar Ļeņina ordeni apbalvotie
Kategorija:PSRS Nopelniem bagātie sporta meistari
Kategorija:Ar Darba Sarkanā Karoga ordeni apbalvotie
Kategorija:Ar ordeni "Goda Zīme" apbalvotie
Kategorija:Ar Sarkanā Karoga ordeni apbalvotie
Kategorija:Ļeņina prēmijas laureāti
Kategorija:Ar Sarkanās Zvaigznes ordeni apbalvotie